tartuNLP/wikipedia-smugri-20251201 huggingface dataset:
Plátanos (Aitolia-Akarnania)

Plátanos () on Kreikan kylä sekä samanniminen Nafpaktían kunnan kunnallisyksikkö (Δημοτική Ενότητα Πλατάνου, "Dimotikí Enótita Platánou") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 1 611 ja varsinaisen Plátanoksen kylän väkiluku 207 (vuonna 2011).
Plátanoksen kylä sijaitsee linnuntietä noin 23 kilometriä pohjoiseen Náfpaktoksesta. Plátanoksen kunnallisyksikkö käsittää alueen Nafpaktían kunnan pohjoisosassa. Plátanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nafpaktían kunnaksi yhdessä Antírrion, Apodotían, Chálkeian, Náfpaktoksen ja Pyllínin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Plátanoksen kunnallisyksikkö muodostuu seuraavista kyläyhdyskunnista ja asutuksista:
Champion (laskettelurinne)

Champion on laskettelurinne Deer Valley Resortissa Park Cityssä Utahissa Yhdysvalloissa.
Championille tehdyllä kumpareikolla on järjestetty vuoden 2002 talviolympialaisten kumparelaskukilpailut sekä vuosien 2003, 2011 ja 2019 freestylehiihdon maailmanmestaruuskilpailuiden kumpare- ja parikumparelaskukilpailut. Lisäksi siinä on järjestetty vuosittain freestylehiihdon maailmancupin kumparelaskukilpailuita.
Sympoliteía

Sympoliteía (; virallisesti Δημοτική Ενότητα Συμπολιτείας, "Dimotikí Enótita Sympoliteías") on yksi Aigiáleian kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 6 311 (vuonna 2011).
Sympoliteían kunnallisyksikkö käsittää alueen Aigiáleian kunnan länsiosissa Korintinlahden rannalla. Sen nimi viittaa alueen akhaialaisten polisten antiikin aikaiseen sympoliteia-liittoon. Kunnallisyksikön suurin asutus on Rododáfnin kaupunki, joka oli myös lakkautetun kunnan kuntakeskus. Sympoliteía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Aigeíran, Aígion, Akrátan, Diakoptón ja Erineóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Sympoliteían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Rammstein (albumi)

Saksalaisen Neue Deutsche Härte -yhtye Rammsteinin nimeämätön seitsemäs studioalbumi, digitaalisissa julkaisuissa nimeltään Rammstein (tyyliteltynä suurakkosin), julkaistiin 17. toukokuuta 2019. Albumin ensimmäinen single ”Deutschland” julkaistiin 28. maaliskuuta 2019. ”Radio” julkaistiin albumin toisena singlenä 26. huhtikuuta 2019. ”Ausländer” julkaistiin albumin kolmantena singlenä 31. toukokuuta 2019. Ennen albumin julkaisua Rammsteinin jäsen Richard Kruspe vihjasi haastattelussa, että albumi saattaisi jäädä hänen viimeisekseen Rammsteinissa. Hän on kuitenkin mukana myös seuraavalla Zeit -albumilla.
Radio Rockin kuuntelijat äänestivät albumin 2000-luvun parhaaksi rockalbumiksi.
NLC Ferry

NLC Ferry on varustamo, joka harjoittaa laivaliikennettä "M/S Aurora Botnia" -aluksella reitillä Vaasa–Uumaja. Näiden kaupunkien yhteisesti omistama varustamo käyttää markkinointinimeä Wasaline. Matka-aika on 3,5–4,5 tuntia. Vuonna 2018 varustamo kuljetti noin 212 000 matkustajaa ja sen liikevaihto oli 19,6 miljoonaa euroa.
Stockholms Segelflygklubb

Stockholms Segelflygklubb (lyh. SSFK) on tukholmalainen purjelentokerho, jolla oli noin 200 aktiivista jäsentä vuonna 2018. Kerho toimii Långtoran lentokentältä Enköpingin kunnassa, ja antaa lentokoulutusta purjelentolupakirjaa ja sen lisälupakirjoja (esim. moottoripurjelento- tai taitolentolupakirjoja) varten.
Historia.
Stockholms Segelflygklubbin perusti Bertil Florman Bromman lentokentällä vuonna 1935. Kerholaiset alkoivat rakentaa pian perustamisen jälkeen kahta Anfänger-purjelentokonetta. Alkuvuosien lentotoiminta rajoittui koulutuslentoihin kunnes SSFK sai vuonna 1939 ensimmäisen suorituskykyisemmän Grunau Baby -purjelentokoneensa. Kerhon konekanta kasvoi merkittävästi vuonna 1940, kun se sai käyttöönsä uudet Weihe, Fi-1 ja Moswey III -purjelentokoneet. Kerho sai käyttöönsä myös viidennen Grunau Babyn. Tukholman eri purjelentotoimijat yhdistyivät vuonna 1942 SSFK:n alle, ja kerho muutti Skarpnäckiin. Kerho oli 1940-luvulla Ruotsin suurin ja aktiivisin lentokerho. Kerhon ensimmäinen Klemm 25 -hinauskone hankittiin vuonna 1946. Ruotsin ilmavoimat luovutti kerholle vuonna 1953 yhden DFS Kranichin, jolla aloitettiin alkeiskouluttaminen kaksipaikkakoulutuksena. Kerhon sai ensimmäisen Bergfalke-purjekoneensa vuonna 1959, ja tyyppi oli edelleen sen käytössä 2010-luvun lopulla.
Kerhon lentotoiminta sen nykyisin käyttämällä Långtoran lentokentällä käynnistyi vuonna 1967, mutta lennot Skarpnäckin kentältä jatkuivat aina vuoteen 1980. Långtora tarjosi kerhon käyttöön aiempaa huomattavasti laajemman ilmatilan. Kerho sai vuonna 1967 käyttöönsä myös ensimmäisen lujitemuovirakenteisen kaksipaikkaisen Schleicher ASK 21 -purjelentokoneen.
Konekanta laajeni vähitellen yksipaikkaisiin lujitemuovikoneisiin ja kerho hankki Dimona-moottoripurjekoneen. Kerho sai käyttöönsä vuonna 2004 uuden kaksipaikkaisen DG-1000-purjelentokoneen ja vuonna 2007 kaksi Duo Discusta.
Intiankäärmeenpää

Intiankäärmeenpää ("Channa marulius") on käärmeenpäiden (Channidae) heimoon kuuluva kalalaji. Francis Buchanan-Hamilton kuvaili lajin tieteelle vuonna 1822.
Ulkonäkö ja koko.
Intiankäärmeenpään pohjaväritys on musta. Selkäpuolella on ruskeiden laikkujen yhtenäinen rivi. Lajin tavallinen pituus on noin 46 senttimetriä. Pisin tavattu yksilö oli 183 senttimetrin mittainen ja painavin 30 kilogramman painoinen.
Elinympäristö ja levinneisyys.
Laji elää trooppisissa, 24–28 celsiusasteen lämpöisissä olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.
Ruotsin ralli 2001

Ruotsin ralli 2001 (virallisesti "50. International Swedish Rally") oli Rallin MM-sarjan kauden 2001 toinen osakilpailu, joka ajettiin 9.–11. helmikuuta 2001. Kilpailussa oli 17 erikoiskoetta ja keskuspaikka oli Karlstadissa.
Kilpailun voitti Peugeot Sportille ajanut Harri Rovanperä. Rovanperän haastajana toisella sijalla ajanut Tommi Mäkinen kolaroi 19 kilometriä ennen maalia ja keskeytti.
Voitto oli Harri Rovanperän uran ensimmäinen rallin MM-sarjassa. Colin McRae ajoi kilpailussa nopeimman ajan seitsemällä erikoiskokeella ja Richard Burns ajoi nopeimman ajan viidellä erikoiskokeella, mutta molemmat menettivät aikaa lumipenkassa ensimmäisenä päivänä. Marcus Grönholm keskeytti ensimmäisenä päivänä tekniseen vikaan. Kilpailun jälkeen Mäkinen, Sainz ja Rovanperä olivat tasapisteissä maailmanmestaruuskilpailussa. Mitsubishi johti valmistajien mestaruuskilpailua. Rovanperä ei kerännyt kilpailusta valmistajien pisteitä koska ei ollut valmistajan nimeämä.
Ruotsin ralli 2002

Ruotsin ralli 2002 (virallisesti "51. Uddeholm Swedish Rally") oli Rallin MM-sarjan kauden 2002 toinen osakilpailu, joka ajettiin 1.–3. helmikuuta 2002. Kilpailussa oli 16 erikoiskoetta ja keskuspaikka oli Karlstadissa.
Kilpailun voitti Marcus Grönholm. Petter Solberg ja Tommi Mäkinen keskeyttivät.
Uuden-Seelannin ralli 2001

Uuden-Seelannin ralli 2001 (virallisesti "32. Propecia Rally New Zealand") oli Rallin MM-sarjan kauden 2001 10. osakilpailu, joka ajettiin 21.–23. syyskuuta 2001. Kilpailussa oli 24 erikoiskoetta ja keskuspaikka oli Aucklandissa.
Kilpailun voitti Richard Burns. Colin McRae pyörähti viimeisenä päivänä ja hänen tallikaverinsa Carlos Sainz pääsi 2,8 sekunnin päähän toisesta sijasta. Sainz pyörähti tämän jälkeen ja menetti aikaa. Marcus Grönholm ja Harri Rovanperä olivat lähellä ja nousivat kolmannelle ja neljännelle sijalle ohi Sainzin, joka menetti kaksi sijaa. Grönholm sai 10 sekunnin aikasakon varaslähdöstä viimeiselle erikoiskokeelle ja hän menetti kaksi sijaa.
Uuden-Seelannin ralli 2002

Uuden-Seelannin ralli 2002 (virallisesti "33. Propecia Rally New Zealand") oli Rallin MM-sarjan kauden 2002 12. osakilpailu, joka ajettiin 4.–6. lokakuuta 2002. Kilpailun keskuspaikka oli Aucklandissa ja kilpailussa oli 26 erikoiskoetta.
Kilpailun voitti Marcus Grönholm, joka voitti kuljettajien maailmanmestaruuden ja Peugeot voitti valmistajien mestaruuden. Kilpailun loppua kohden Harri Rovanperän vauhti hidastui hydrauliikkaongelman vuoksi ja Petter Solberg oli saavuttamassa häntä kun hän joutui keskeyttämään moottorivaurion vuoksi. Jani Paasonen keskeytti neljänneltä sijalta lauantaina. Colin McRae keskeytti ensimmäisenä päivänä kun hän ajoi ulos kuultuaan nuotin väärin.
Portugalin ralli 2001

Portugalin ralli 2001 (virallisesti "35. TAP Rallye de Portugal") oli Rallin MM-sarjan kauden 2001 kolmas osakilpailu, joka ajettiin 8.–11. maaliskuuta. Kilpailussa oli 22 erikoiskoetta.
Rankkasateiden vuoksi tiet olivat mutaisia ja monet erikoiskokeet viivästyivät tai peruttiin kokonaan. Nolla-autojen kulkemisessa oli epäselvyyksiä. Lisäksi katsojien hallinnassa olleiden ongelmien ja poliittisten kiistojen vuoksi kilpailua ei otettu seuraavalle vuodelle mukaan MM-kalenteriin.
Sihteeriopisto

Sihteeriopisto on vuonna 2000 perustettu suomalainen seksipalveluja välittävä verkkosivusto, joka ilmoitusten ohella sisältää asiakkaiden ja myyjien keskustelupalstan. Espanjan poliisi sulki sivuston maaliskuussa 2019. Ennen sulkemista "Sihteeriopiston" ja sen kansainvälisen Sexwork.net-version kautta arveltiin käydyn jopa 95% Suomen seksikaupasta.
Historia.
Vuonna 2000 avatun "Sihteeriopiston" taustalla toimi aluksi turkulainen Amare Line Oy, kunnes seksipalveluiden markkinointi kiellettiin Suomessa elokuussa 2004, ja yhtiö myytiin Viroon. Markkinointikiellon jälkeen sivusto korvasi nopeasti sanomalehtien ”päiväkahvi”-ilmoitukset, kun myös "Sihteeriopiston" kilpailija Iskuri.net-deittipalvelu luopui maksullista seksiä tarjonneista ilmoituksista. Vuonna 2006 sivustolla oli parhaimmillaan 200 000 yksittäistä kävijää kuukaudessa. 2000-luvun lopussa "Sihteeriopisto" toimi alankomaalaiselta palvelimelta käsin yhdysvaltalaisen yhtiön rekisteröimänä, ja siirtyi myöhemmin 2010-luvulla espanjalaiselle palvelimelle.
Viroon myymisen jälkeen sivuston omistaja on ollut tuntematon, mutta "Helsingin Sanomien" hankkimien tietojen mukaan 2010-luvun jälkipuoliskolla sen taustalla on ollut Espanjassa asuva suomalainen liikemies, joka vuosina 1999–2006 pyöritti laittomia bordelleja Riihimäellä ja Suomusjärvellä toimineissa motelleissa. Espanjalaisella palvelimella toimivan sivuston rekisteröinnistä vastasi yhdysvaltalainen it-yritys, ja sen ylläpitäjäksi on merkitty vuonna 2016 perustettu romanialainen yritys, jonka vastuuhenkilö suomalainen liikemies on.
Vaikka suurin osa "Sihteeriopiston" ilmoituksista on vapaaehtoisten, on sivustoon liitetty myös ihmiskauppaa. 2000-luvun puolivälissä oikeudessa oli "Sihteeriopistoon" kytkeytynyt tapaus, jossa kahdeksaa henkilöä syytettiin törkeästä ihmiskaupasta ja törkeästä parituksesta. Rikollisliigan uhreina oli 15 virolaisnaista. Poliisin mukaan ihmiskauppaan ja paritukseen liittyvien tutkintojen yhteydessä "Sihteeriopisto" on tullut esille lähes joka kerta.
"Sihteeriopisto"- ja "Sexwork"-sivustot suljettiin 26. maaliskuuta 2019 ilmeisesti Espanjan poliisin tutkintaan liittyen. Pro-tukipisteen ja Sexpo-säätiön mukaan sivuston sulkeminen voi lisätä seksityöläisten turvattomuutta, kun keskustelupalstan suljetussa vertaisryhmässä ei ole enää mahdollista varoittaa väkivaltaisista asiakkaista. Sulkemisen on myös arveltu lisäävän paritusta.
Sihteeriopisto sulkemisen jälkeen samaan domainia hyödyntävä sivusto avattiin vain kuukautta myöhemmin. Lisäksi on sivustoja jotka yrittävät hyödyntää brändinimeä kuten Sihteeriopisto.org.
Hollywood Vampires (albumi)

Hollywood Vampires on samannimisen yhtyeen esikoisalbumi, joka julkaistiin 11. syyskuuta 2015. Se debytoi Yhdysvalloissa Billboard 200 -listan sijalla 43.
Äänilähete

Äänilähete eli äänisignaali on äänen esitystapa, jossa käytetään jännitetasoja analogisia lähetteitä varten ja binäärilukuja digitaalisia lähetteitä varten. Äänilähetteiden taajuudet ovat äänen taajuusalueella 20:stä 20 000:een hertsiin, mikä vastaa ihmisen kuulon ylä- ja alarajoja. Äänilähete voidaan syntetisoida suoraan, tai se voi olla peräisin muuntimesta kuten mikrofonista, soittimesta, fonografin äänirasiasta tai kasettisoittimen äänipäästä. Kaiuttimet ja kuulokkeet muuntavat sähköisen äänilähetteen takaisin ääneksi. 
Digitaalisten äänijärjestelmien äänilähetteet ovat erilaisissa digitaalisissa tiedostomuodoissa.
Äänikanava on äänilähetteen kanava äänityslaitteessa tai äänipöydässä. Sitä käytetään muun muassa moniraitaäänityksessä ja äänentoistossa. 
Lähetteen kulku.
Lähetteen kulku tarkoittaa äänilähetteen reittiä äänilähteestä kaiuttimeen tai tallentimeen. Lähetteen kulku voi olla lyhyt ja yksinkertainen kuten kodin äänilaitteistossa tai pitkä ja monimutkainen äänitysstudioissa ja suuressa äänentoistojärjestelmässä, joissa lähete voi kulkea suuren äänipöydän monen osan, ulkoisen äänilaitteiston ja jopa eri huoneiden läpi.
Muuttujat.
Äänilähetteitä saatetaan kuvata muuttujilla kuten kaistanleveydellä, nimellistasolla, äänenpainetasolla (dB) ja jännitetasolla. Lähetteen reitin impedanssi määrittää tehon ja jännitteen suhteen, ja se voi olla epätasapainoinen tai tasapainoinen. 
Äänilähetteillä on joitakin vakioituja tasoja käyttökohteesta riippuen. Ammattilaisten äänipöytien äänilähdöt ovat yleensä linjatasolla. Kotikäytössä olevien äänilaitteistojen lähdöt ovat alemmalla linjatasolla. Mikrofonien lähdöt ovat yleensä vielä alemmalla tasolla jota kutsutaan mikrofonitasoksi.. 
Digitaalinen vastine.
Äänilähetteen digitaalista muotoa käytetään ääniliitännäisissä ja digitaalisten äänityöasemien (DAW) ohjelmistoissa. Äänilähete tarkoittaa äänityöaseman läpi kulkevaa digitaalista tietoa (esim. ääniraidalta liitännäisen läpi ja ulos laitteiston äänilähdöstä). 
Johdon läpi siirrettävällä äänilähetteellä voi olla erilaisia siirtomuotoja kuten optiset ADAT ja TDIF, koaksiaalinen S/PDIF, XLR-muotoinen AES/EBU ja Ethernet.
Reinot

Reinot oli Nokian Jalkineet Oy:n (ent. Suomen Kumitehdas Oy:n) kotijalkineiden tuotemerkki. Se siirtyi PK Kappi Oy:lle ja tuli myös nuorisomuotiin 2005.
Historia.
Nokian Jalkineet alkoi valmistaa naisille tarkoitettuja Ainoja Tampereella vuonna 1930. Vuonna 1932 valikoimiin tulivat miehille tarkoitetut Heikit. Soljellisten Heikkien rinnalle tuotiin 1970-luvulla soljettomat Reinot. Reinojen suosion myötä Heikeistä luovuttiin.
1980-luvulla Nokian Jalkineet siirsi aamutossujen valmistuksen Tšekkiin ja Ranskaan, jolloin jalkineiden suosio notkahti. Valmistus siirtyi takaisin Suomeen vuonna 2005. Tossuja valmisti PK Kappi Oy tehtaallaan Lieksassa. Pinkkejä Reinoja alettiin valmistaa vuonna 2007.
Vuonna 2009 Reinot olivat Itä-Suomen tunnetuin tuotemerkki. Reinojen ja Ainojen suosio lähti nousuun ja saavutti huippunsa vuoden 2010 tienoilla, jolloin tossuja valmistettiin 250 000 paria vuodessa. Vuosikymmenen puolivälin jälkeen kysyntä laski. Reinojen rinnalla valmistettiin Paavo-tossuja. Paavoissa oli kapeampi kengänsuu, vetoketju ja pitävämpi pohja. Yhtiön valmistamat aamutossut olivat kestävät ja niiden markkinat kypsyivät. PK Kappi asetettiin konkurssiin maaliskuussa 2019.
Tuotemerkki myytiin tämän jälkeen Finlaysonille. Finlayson siirsi tossujen valmistuksen Italiaan marraskuussa 2019. 
Lieksan kenkätehdas jatkaa muiden kenkien valmistusta Suomi Kenkä -nimisenä yrityksenä.
Ulkonäkö.
Reinoja on valmistettu kymmenissä eri väreissä. Suosituimpana värinä on pysynyt alkuperäinen ruskea väri. Nimikkotohveleita on valmistettu kymmenille yrityksille ja järjesteöille, jääkiekon SM-liigaseuroille sekä Negative- ja Nightwish-yhtyeiden faneille.
Vuonna 2025 Reinoja myydään kolmessa värisävyssä: tummanharmaina, vaaleanpunaisina ja ruskeina.
Tunnettuja käyttäjiä.
Reinojen ahkeria käyttäjiä ovat olleet esimerkiksi Kari Tapio ja Teemu Brunila. Vuonna 2000- ja 2010-luvuilla Vesannon yrittäjät järjestivät jalkapallon MM-kisoja, joissa pelattiin Reino- ja Aino-tossuilla.
Aino (kenkä)

Ainot oli Nokian Jalkineet Oy:n (ent. Suomen Kumitehdas Oy:n) kotijalkineiden tuotemerkki. Se siirtyi PK Kappi Oy:lle vuonna 2005.
Historia.
Ainojen valmistus alkoi Tampereella vuonna 1930. Vuonna 1932 alettiin valmistaa miehille tarkoitettuja Heikkejä. 
Soljellisten Heikkien rinnalle tuotiin 1970-luvulla soljettomat Reinot. Reinojen suosion myötä Heikeistä luovuttiin. Ainojen ohella valmistettiin myös Ella-tohveleita.
1980-luvulla Nokian Jalkineet siirsi valmistuksen Tšekkiin ja Ranskaan, jolloin jalkineiden suosio notkahti. Valmistus siirtyi takaisin Suomeen vuonna 2005. Tossuja valmisti PK Kappi Oy tehtaallaan Lieksassa. 
Reinojen ja Ainojen suosio lähti nousuun ja saavutti huippunsa vuoden 2010 tienoilla, jolloin tossuja valmistettiin 250 000 paria vuodessa. Vuosikymmenen puolivälin jälkeen kysyntä laski. Kengät olivat kestävät ja niiden markkinat kypsyivät. PK Kappi asetettiin konkurssiin maaliskuussa 2019.
Tuotemerkki myytiin tämän jälkeen Finlaysonille. Finlayson siirsi tossujen valmistuksen Italiaan marraskuussa 2019. 
Lieksan kenkätehdas jatkaa muiden kenkien valmistusta Suomi Kenkä -nimisenä yrityksenä.
Ulkonäkö ja käyttö.
Aino-kenkien suomalaista suunnittelijaa ei tunneta. Niiden ulkonäkö on pysynyt lähes muuttumattomana 1930-luvulta lähtien, tosin välillä Ainoja myytiin ilman tupsua. Ainoja käytettiin aamutossuina ja ne jalassa saatettiin käydä myös ulkovessassa. Nykyisin niitä voidaan käyttää esimerkiksi ulkona tupakoidessa.
Ainot kulttuurissa.
Aku Hirviniemen Marja Tyrni -hahmo käytti Aino-tossuja.
Tikarsilliini

Tikarsilliini (C15H16S2N2O6) on penisilliineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina tavallisimmin yhdessä klavulaanihapon kanssa.
Ominaisuudet ja käyttö.
Tikarsilliini on β-laktaameihin kuuluva antibiootti. Muiden penisilliinien tavoin se estää bakteerien soluseinän biosynteesiä. Tikarsilliini tehoaa useisiin niin gramnegatiivisiin kuin grampositiivisiinkin bakteereihin. Erityisesti sitä käytetään "Pseudomonas aeruginosa" -infektioiden hoitoon. MRSA-bakteeriin tikarsiliini ei tehoa. Tikarsilliinia käytetään tavallisesti yhdistelmävalmisteena klavulaanihapon kanssa. Klavulaanihappo estää bakteerien beetalaktamaasientsyymiä, joka muuten hydrolysoisi tikarsilliinin ja muuttaisi sen tehottomaksi. Lääkeainetta käytetään erityisesti keuhkokuumeen hoidossa, mutta sitä voidaan käyttää myös peritoniitin, virtsatietulehduksien, korvien ja nenän tulehdusten sekä ihotulehdusten hoitoon. Tikarsilliinin käytön on osittain korvannut piperasilliinin ja tatsobaktaamin yhdistelmä.
Haittavaikutukset.
Tikarsilliini voi aiheuttaa penisilliineille allergisille ihottumaa, kuumeilua ja jopa anafylaksian. Muita haittavaikutuksia voivat olla oksentelu ja ripuli, elektrolyyttihäiriöt ja verihiutaleiden tarttumista ehkäisevän vaikutuksen vuoksi herkkyys verenvuotoihin.
Determinus

Determinus on Leveragen neljäs studioalbumi, joka julkaistiin 26. huhtikuuta 2019.
DFK Dainava

Dzūkijos Futbolo Klubas Dainava on liettualainen jalkapalloseura Alytusin kaupungista. Seura pelaa Liettuan korkeimmalla sarjatasolla A lygassa. Seura on perustettu vuonna 2016.
FC Džiugas

Futbolo Klubas Džiugas on liettualainen jalkapalloseura Telšiain kaupungista. Seura pelaa Liettuan korkeimmalla sarjatasolla A lygassa. Seura on perustettu vuonna 1923. 
Pelaajat ja valmentajat.
Edustusjoukkue 2025.
&lt;small&gt;"Päivitetty 25. tammikuuta 2025."
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
Safari-ralli 2001

Safari-ralli 2001 (virallisesti "49. Safari Rally Kenya") oli Rallin MM-sarjan kauden 2001 kahdeksas osakilpailu, joka ajettiin 20.–22. heinäkuuta 2001. Kilpailussa oli 13 erikoiskoetta ja keskuspaikka oli Nairobissa.
Kilpailun voitti Tommi Mäkinen, jonka myötä hän nousi kymmenen pisteen johtoon kuljettajien MM-sarjassa. Rovanperä ajoi toiseksi huolimatta ongelmista vetoakselin kanssa viimeisen päivän viimeisellä osuudella. Fordin talli väitti Rovanperän tuleen aikatarkastukseen väärästä suunnasta ensimmäisenä päivänä, mutta odotti kaksi päivää. Virkailijat hylkäsivät Fordin kanteen ja tulokset jäivät voimaan. McRaen ajama Ford Focus kärsi ohjauksen ongelmista ja kaatoi ajanottajien pöydän, joka johti sekaannukseen.
FC Hegelmann

Futbolo Klubas Hegelmann on liettualainen jalkapalloseura Raudondvarisin kaupungista. Seura pelaa Liettuan korkeimmalla sarjatasolla A lygassa. Seura on perustettu vuonna 2009. 
Pelaajat ja valmentajat.
Edustusjoukkue 2021.
Safari-ralli 2002

Safari-ralli 2002 (virallisesti "50. Inmarsat Safari Rally") oli Rallin MM-sarjan kauden 2002 kahdeksas osakilpailu, joka ajettiin 12.–14. heinäkuuta 2002. Kilpailussa oli 12 erikoiskoetta ja keskuspaikka oli Nairobissa.
Kilpailun voitti Colin McRae. Marcus Grönholm joutui keskeyttämään moottorivikaan ja Richard Burnsin auto jäi jumiin. Petter Solberg ja Tommi Mäkinen joutuivat myös keskeyttämään kilpailun. Burnsin auton iskunvaimennin oli vaurioitunut eikä hän voinut ajaa riittävällä nopeudella vaan jäi kiinni pehmeään hiekkaan. Talli ei voinut auttaa sääntöjen puitteissa.
Kyproksen ralli 2001

Kyproksen ralli 2001 (virallisesti "29. Cyprus Rally") oli Rallin MM-sarjan kauden 2001 kuudes osakilpailu, joka ajettiin 1.−3. kesäkuuta 2001. Kilpailussa oli 22 erikoiskoetta ja sen keskuspaikka oli Limassolissa.
Erikoiskokeiden yhteispituus oli .
Ville Witka

Ville Witka (s. 16. heinäkuuta 1966 Salo) on suomalainen muusikko ja muotoilija. Hän on toiminut muun muassa elokuva- ja musiikkialalla 1980–90-luvulla ja perusti design-toimiston 2000-luvun alussa.
Koulutus.
Witka opiskeli vuosina 1973–1983 Salon musiikkiopistossa pääaineenaan piano. Jatko-opintoja hän kävi Turun konservatoriossa vuosina 1993–1996 pääaineena laulu (ääniala tenori).
Työ muusikkona.
Witka esiintyi muun muassa lauluduossa Ville ja Pinja vuosina 1996–1998. He julkaisivat kaksi pitkäsoittoalbumia, joiden tuottajana toimi Edu Kettunen. Molemmilta albumeilta nousi Radio Suomen soittolistan ykköseksi kappale (”Krokotiili” ja ”Seitsemän päivää”). Levyillä kuultiin myös Ville Witkan omaa sävellys- ja sanoitustuotantoa.
2000-luvulla Ville Witka on säveltänyt ja sanoittanut musiikkia muun muassa Johan Storgårdin kirjoittamaan ”Ruukin avain” -teatteritrilogiaan sekä "Pirturanta"-nimiseen musiikkinäytelmään Meri-Teijon kesäteatterille. Hän esiintyy ja tekee sävellystyötä edelleen.
Työ elokuva-alalla.
Ville Witka on toiminut tuottaja-tuotantopäällikkönä Aleksi Mäkelän uran ensimmäisissä elokuvissa "Olinkin jo lähdössä" ja Spede-yhtiöiden tuottamassa kokopitkässä elokuvassa "Romanovin kivet". 
Työ muotoilijana.
Witka perusti Witka Oy -nimisen muotoilu- ja suunnittelutoimistonsa vuonna 2001. Hän on tehnyt lukuisia tuotesuunnitteluprojekteja eri yrityksille ja tehnyt yhteistyötä monen suomalaisen huippumuotoilijan ja suunnittelijan kanssa. Hän suunnitteli ensimmäisen suomalaisen printtikaakelituotteen (v. 2006) Savcor-yhtiöille yhteistyössä Pukkila Oy:n kanssa. Vuonna 2007 hän lanseerasi ensimmäisen "Poolhouse"-mallistonsa pienrakennuksen Porin loma-asuntomessuilla yhteistyössä Teijo-Talojen kanssa. Vuonna 2013 esiteltiin Habitare-messuilla laaja Ville Witkan suunnittelema Witka Wood -mallisto, jossa oli mukana viisi eri yritystä ovi-, ikkuna-, keittiö-, kiintokaluste- ja liukuovivalmistajista. Witka Wood -mallisto on saanut myös tuotteekseen laajan ja innovatiivisen takkamalliston Linnatuli Oy:n kanssa toteutettuna yhteistyönä.
Muut tuotteet ja projektit.
Witka on tullut tunnetuksi sittemmin myös ensimmäisenä suomalaisen oliiviöljybrändin ”Don Witka olive oil” kehittäjänä. Hän on asunut talvikausiaan Espanjan Málagassa vuodesta 2013 alkaen.
Changxing (Shanghai)

Changxing on saari Jangtsen estuaarilla Shanghaissa Kiinassa. Saaren pinta-ala on 76,32 km² ja se tunnetaan Shanghain sitrushedelmien tuotannon keskuksensa. Saarta yhdistää mantereeseen ja Chongmingin saareen vuonna 2009 avattu silta ja tunneli.
Maantiede.
Hallinnollisesti Changxing kuuluu Shanghain Chongmingin piirikuntaan. Saari on pinta-alaltaan 76,32 km². Itä-länsi suunnassa saarella on pituutta 25 kilometriä ja pohjois-etelä suunnassa 3–4 kilometriä. Saari on hyvin matala ja lähellä merenpintaa. Sen keskimääräinen korkeus merenpinnasta on vain 0,6–1,6 metriä. Saari madaltuu itä-länsi suuntaisesti. Saarella on suuria kosteikkoja.
Historia.
Changxing on saanut nykyisen muotonsa maan kohotessa vedenpinnan yläpuolelle. Yawon kari nousi vuonna 1644 ja vuonna 1844 merestä valtaamalla siitä tehtiin maatalousaluetta. Sittemmin ilmaantui myös muita kerja, kuten Shiton, Ruifeng, Panjia, Jindai, Yuanyuan ja viimeisimpänä Yawo 1940-luvulla. Kareja yhdistettiin rakentamalla vuosien 1959 ja 1969 välillä, jolloin saari sai nykyisenlaisen muotonsa.
Talous ja liikenne.
Nykyisin Changxing on Shanghain sitrushedelmien tuotannon keskus. Syvävetisen rannikkonsa avulla saarelle on muodostunut myös telakkateollisuutta. Hiljattain saaresta on pyritty muodostamaan myös matkailun ja vesihuollon keskusta. Shanghain vesihuollolle tarkoitettu Qingcaoshan tekoallas valmistui vuonna 2010. Vuonna 2009 valmistui puolestaan Shanghain kaupunkialueen Chongmingin saareen Changxingin kautta yhdistävä tunneli ja silta.
Kyproksen ralli 2002

Kyproksen ralli 2002 (virallisesti "30. Cyprus Rally") oli Rallin MM-sarjan kauden 2002 viides osakilpailu, joka ajettiin 19.−21. huhtikuuta 2002. Kilpailussa oli 20 erikoiskoetta.
Kulmakäärmeenpää

Kulmakäärmeenpää ("Channa marulioides") tai rengaskäärmeenpää on käärmeenpäiden (Channidae) heimoon kuuluva kalalaji. Pieter Bleeker kuvaili lajin tieteelle vuonna 1851.
Ulkonäkö ja koko.
Kulmakäärmeenpään pohjaväritys on punertava. Kyljissä on mustia pilkkuja. Pisin tavattu yksilö oli 27 senttimetrin mittainen.
Elinympäristö ja levinneisyys.
Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.
Juovakäärmeenpää

Juovakäärmeenpää ("Channa micropeltes") on käärmeenpäiden (Channidae) heimoon kuuluva kalalaji. Georges Cuvier kuvaili lajin tieteelle vuonna 1831.
Ulkonäkö ja koko.
Juovakäärmeenpään pohjaväritys on tummanvihreä. Vatsapuoli on valkoinen. Lajin tavallinen pituus on noin 50 senttimetriä. Pisin tavattu yksilö oli 150 senttimetrin mittainen ja painavin 20 kilogramman painoinen.
Elinympäristö ja levinneisyys.
Laji elää trooppisissa, 25–28 celsiusasteen lämpöisissä olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.
Luettelo Harakka-koneyksilöistä

Harakka oli suomalainen yksipaikkainen puurakenteinen alkeisliitokone. Konetyyppi kehitettiin toisen maailmansodan aikana sotasaaliiksi saatujen neuvostoliittolaisten UC-3-alkeisliitokoneiden pohjalta, ja sitä valmistettiin lentokerhoille suunnattuna rakennussarjana kaikkiaan kolmena eri versiona. Alkuperäinen UC-3:een pohjautunut Harakka I suunniteltiin sodan loppuvuosina, ja sen ensilento tehtiin helmikuussa 1945. Versiota valmistettiin kaikkiaan 21 kappaletta rakennussarjana.
Harakka I:n pohjalta jatkokehitetyn Harakka II:n suunnittelivat joukko Polyteknikkojen ilmailukerhon jäseniä Suomen Ilmailuliiton tilauksesta. Tyyppi sai kerhon mallitunnuksen PIK-7 Harakka II, ja sitä rakennettiin kaikkiaan yli 30 kappaletta, joista osa jäi tosin valmistumatta, ja pieni osa määrättiin katsastuksessa purettavaksi virheellisesti rakennettuna.
Harakka palveli suomalaisten lentokerhojen alkeiskoulutusroolissa 1950-luvulle saakka, jolloin koulutuksessa siirryttiin kaksipaikkaisiin koulukonetyyppeihin. Merkittävä osa Harakoista poistui lentokäytöstä viimeistään vuonna 1958, kun Ilmailuosasto poisti vuosia ilman lentokelpoisuustodistusta olleet koneet rekisteristä. Joitakin koneyksilöitä on säilynyt suomalaisissa ilmailumuseoissa.
Alla olevaan luetteloon on koottu Harakka-koneyksilöiden tietoja. Lentokuntoisten koneyksilöiden rekisteritunnukset on lihavoitu.
Argentiinan ralli 2001

Argentiinan ralli 2001 (virallisesti "21. Rally Argentina") oli Rallin MM-sarjan kauden 2001 viides osakilpailu, joka ajettiin 3.–6. toukokuuta 2001. Kilpailussa oli 21 erikoiskoetta ja keskuspaikka oli Villa Carlos Pazissa.
Kilpailun aikana katsojien leirinuotio levisi katsojien autoihin, jonka vuoksi paikalle hälytettiin hätäapua. Avustajien kuorma-auto kaatui mutkassa kahden kilpailijan auton päälle. Eräs katsoja tyhjensi palosammuttimen kilpailijan auton päälle, joka ei ollut tulessa.
Are You Human?

Are You Human? () on televisioyhtiö KBS2:n esittämä eteläkorealainen draamasarja. Sen päärooleissa ovat Seo Kang-jun ja Gong Seung-yeon.
Argentiinan ralli 2002

Argentiinan ralli 2002 (virallisesti "22. Rally Argentina") oli Rallin MM-sarjan kauden 2002 kuudes osakilpailu, joka ajettiin 17.–19. toukokuuta 2002. Kilpailussa oli 22 erikoiskoetta.
Marcus Grönholm hylättiin koska oli saanut ulkopuolista apua kun auto ei käynnistynyt parc fermé -olosuhteissa. Tommi Mäkinen kaatoi auton erikoiskokeella 21.
Kilpailun jälkeen Richard Burnsin auto hylättiin koska se ei täyttänyt homologaatiosääntöjä. Burnsin auton moottorin katsastuksessa vauhtipyörän todettiin olevan alipainoinen.
Ranoidea

Ranoidea on lehtisammakoiden (Hylidae) heimoon kuuluva sammakkosuku. Sen lajeja tavataan Australiasta, Uudesta-Guineasta, Molukeilta ja Louisiadesaarilta.
Lajit.
Sukuun kuuluu 73 lajia:
Jakov Sinai

Jakov Grigorjevitš Sinai (, s. 21. syyskuuta 1935 Moskova, Venäjän SFNT, Neuvostoliitto) on venäläis-amerikkalainen matemaatikko. Hän on vastaanottanut useita matematiikkapalkintoja, mukaan lukien Wolfin matematiikan palkinto ja Abelin palkinto. Hänelle myönnettiin vuonna 2002 Nemmersin matematiikkapalkinto. Sinai asuu Princetonissa, New Jerseyssä.
Hän on ollut Academia Europæan ulkomaalaisjäsen vuodesta 2008.
Akropolis-ralli 2001

Akropolis-ralli 2001 (virallisesti "48. Acropolis Rally") oli Rallin MM-sarjan kauden 2001 seitsemäs osakilpailu, joka ajettiin 15.–17. kesäkuuta 2001. Kilpailussa oli 20 erikoiskoetta ja keskuspaikka oli Ateenassa.
Erikoiskokeiden yhteispituus oli (suunniteltu pituus oli ).
Pieniä taikoja

Pieniä taikoja on Juha Tapion 12. studioalbumi, joka julkaistiin 15. helmikuuta 2019.
Kaikki albumin kappaleet ovat Juha Tapion käsialaa, lukuun ottamatta biisejä "Minä sinua rakastan" joka on Lasse Heikkilän säveltämä ja Anna-Mari Kaskisen sanoittama, "Päiväni ilman sinua" joka on kokonaan Tiina Vainikaisen käsialaa, "Se tekee hyvää" jonka sanat on kirjoitettu yhdessä Jukka Pojan kanssa ja "Dam da da dam" joka on Juhan ja Jurekin käsialaa .
Akropolis-ralli 2002

Akropolis-ralli 2002 (virallisesti "49. Acropolis Rally") oli Rallin MM-sarjan kauden 2002 seitsemäs osakilpailu, joka ajettiin 14.–16. kesäkuuta 2002. Kilpailussa oli 16 erikoiskoetta ja keskuspaikka oli Ateenassa.
Kilpailun voitti Colin McRae, jolle voitto oli kauden ensimmäinen. Keskeyttäneitä olivat muun muassa Richard Burns ja Freddy Loix.
Indonesian ralli 1997

Indonesian ralli 1997 (virallisesti "22. Rally of Indonesia") oli Rallin MM-sarjan kauden 1997 11. osakilpailu, joka ajettiin 19–21. syyskuuta. Kilpailussa oli 22 erikoiskoetta ja erikoiskokeiden yhteispituus oli .
Mortal Kombat (vuoden 1992 videopeli)

Mortal Kombat on Midway Gamesin kehittämä ja julkaisema tappelupeli. Peli on julkaistu vuonna kolikkopelinä ja myöhemmin Amigalle, DOS:lle, Game Boylle, Game Gearille, Sega Mega Drivelle, Sega CD:lle, Sega Master Systemille ja SNESille.
Peli on "Mortal Kombat" -sarjan ensimmäinen peli.
Julkaisu.
Perheystävällisenä tunnettu Nintendo muokkasi väkivaltaisena tunnettua peliä julkaisua varten eri tavoin: taustalla olevat seivästetyt irtopäät poistettiin kokonaan ja veri muutettiin punaisesta vihreäksi. Peli julkaistiin aikana, jolloin videopelejä alettiin suunnata enemmän nuorille aikuisille ja teini-ikäisille ja olemassa ei vielä ollut lakeja pelien myynnistä alaikäisille.
Pelaaminen.
Pelissä käytetään viittä nappia: kaksi korkeille ja matalille potkuille, kaksi korkeille ja matalille lyönneille sekä yhtä nappia torjumiseen. Pelissä on mukana vastustajan lopettaminen, joka aktivoidaan siirtymällä sopivalle etäisyydelle vastustajasta ja syöttämällä oikea yhdistelmä.
Vastaanotto.
Pelin Amiga-versio on saanut The One -lehden arvostelussa arvosanaksi 89%.
Vaikutus.
Yhdysvaltain kongressi järjesti vuonna 1992 kuulemisia videopelien väkivallasta ja käytti "Mortal Kombatia" esimerkkinä "Night Trapin" ohella. Vuonna 1994 ESRB perustettiin.
Tottenham Hotspur Stadium

Tottenham Hotspur Stadium on jalkapallostadion, joka toimii Tottenham Hotspurin kotistadionina Lontoossa, Englannissa. Stadionin kapasiteetti on 62 062, mikä tekee stadionista kapasiteetiltaan kolmanneksi suurimman Englannissa. Se rakennettiin seuran entisen kotistadionin White Hart Lanen tilalle.
Stadionin ensimmäinen ottelu pelattiin 3. huhtikuuta 2019 Tottenhamin ja Crystal Palacen välillä. Ottelu päättyi Tottenhamin 2–0 voittoon; ensimmäisen maalin stadionilla teki Tottenhamin laitahyökkääjä Son Heung-min.
Hans Bertle

Johann (Hans) Bertle (11. huhtikuuta 1880 Schruns – 4. huhtikuuta 1943 Schruns) oli itävaltalainen kuvataiteilija, kuuluisan Bertle-taiteilijasuvun jäsen, joka tunnetaan muotokuvistaan, sota- ja kirkkotaiteestaan sekä kirjankuvituksistaan.
Hans Bertle opiskeli Münchenin taideakatemiassa vuosina 1897–1903 ja teki 1900-luvun ensikymmenellä opintomatkoja Ranskaan, Italiaan ja muualle. Hän osallistui vapaaehtoisena ensimmäiseen maailmansotaan Saksan armeijassa 1914–1918. Hänet nimitettiin sotamaalariksi, ja hänen sotakuvillaan oli merkittävää propagandavaikutusta.
1930-luvun lopulta lähtien Bertle kuvitti Felix Saltenin teoksia, ja hänen kuvituksiaan on käytetty useissa käännöksissä, myös suomennoksissa ("", "Bambin lapset").
Kevytauto (2019–)

Kevytauto on auto, joka on hitaampi kuin tavallinen henkilöauto. Kyseessä on Suomen lainsäädäntöön lisätty kansallinen erikoisuus, joka on EU-määräysten vastainen.
Eduskunta on hyväksynyt lain, joka mahdollistaa tavallisten henkilöautojen muuttamisen kevytautoiksi. Lain oli tarkoitus tulla voimaan 1. marraskuuta 2019. Kevytautoa saisi kuljettaa AM-kortilla, kuten mopoautojakin. Näin kevytautot on tarkoitettu lähinnä 15–17-vuotiaille korvaamaan mopoautot. Kevytautojen maksiminopeus olisi rajoitettu 60 km/h, eikä niillä saisi ajaa moottori- eikä moottoriliikennetiellä.
Kevytauton omapainon tulee olla alle 1 500 kilogrammaa, kuitenkin sähköautoille sallitaan 1 800 kilogramman omapaino. Kevytautoksi saisi muuttaa ainoastaan vuoden 2014 jälkeen käyttöönotettuja henkilöautoja. Kevytautoksi ei jatkossakaan saisi muuttaa sellaista henkilöautoa, jonka käyttöönottovuoden päättymisestä on kulunut yli 10 vuotta. Ennen käyttöönottoa auto pitäisi muutoskatsastaa kevytautoksi, ja rajoitinratkaisulle pitäisi saada virallinen hyväksyntä.
Kevytauto ei siis ole olennaisesti tavallista autoa kevyempi vaan nimenomaan hitaampi, minkä takia kevytautoista on haluttu käyttää termiä hidasauto tai nuorisoauto.
Kevytautoja on kannatettu siksi, että ne olisivat käyttäjilleen turvallisempia kuin heikkorakenteiset mopoautot. Toisaalta kevytautoja on myös kritisoitu siten, että onnettomuuksien määrä saattaa lisääntyä, kun niillä voi ajaa nopeammin ja ne ovat raskaampia.
Liikenneministeri Anne Berner toi esityksen kevytautoista eduskuntaan. Liikennevaliokunta halusi vielä nostaa kevytautojen sallitun nopeuden 45:stä 60 kilometriin tunnissa.
EU-komissio huomautti Suomelle elokuussa 2019 kevytautojen olevan EU:n ajokorttidirektiivin vastaisia.
EU:n mukaan kevytautot eivät täytä traktorin vaatimuksia, koska ne on tarkoitettu ensisijaisesti matkustajien kuljettamiseen. Toisaalta ne eivät myöskään vastaa mopoautojen määräyksiä. Kevytautojen massa on sama kuin henkilöautolla, jopa puolitoista tonnia, ja niissä on samantehoinen moottori. Matkustajia sallitaan viisi ja kevytautolla voisi vetää peräkärryä. Komissio katsoi tämän heikentävän tieturvallisuutta. Lisäksi kevytautojen nopeuden rajoittaminen toteutetaan elektronisella laitteella eikä teknisillä muutoksilla, joita ei voisi kiertää.
Liikenneministeri Sanna Marin ilmoitti elokuussa 2019, että lain voimaantuloa lykätään ja laki saatetaan jopa joutua kumoamaan. Seuraavan vuoden elokuussa liikenne- ja viestintäministeriö ilmoitti, ettei Euroopan komissio antanut poikkeuslupaa kevytautojen käyttöönottoon. Ministeriö aloitti lain kumoamisen, mutta kevytautot saattavat tulla laillisiksi, kun ajokorttidirektiivejä uudistetaan 2020-luvun aikana.
RSM Marko

RSM Marko on itävaltalainen autourheilutalli, joka kilpaili Formula 3000 -sarjassa kausilla 1990–1991, 1996–1997 ja 1999–2003. Talli on kilpaillut myös IndyCar-sarjassa kaudella 1998.
Nimellistaso

Nimellistaso on käyttötaso, jolla sähköinen signaalinkäsittelylaite on suunniteltu toimimaan. Tällaisten laitteiden virtapiireissä on rajoitettu enimmäislähete (enimmäissignaali), jonka ne voivat käsitellä ja matalatasoinen sisäisesti tuotettu sähköinen kohina, jonka ne lisäävät äänilähetteeseen. Sisäisen kohinan ja enimmäistason ero on laitteen dynaaminen alue. Nimellistaso on se taso, jolla laite on suunniteltu toimimaan, jotta saavutetaan paras dynaaminen alue ja tehoreservi. Kun lähete on ketjutettu sopimattomalla vahvistuksella, joka kulkee monien laitteiden kautta, lähetteen dynaaminen alue heikkenee. 
Äänen tapauksessa aiheeseen liittyvä arvo, lähetteen suhde ääneen, määritellään yleensä nimellistason ja kohinakerroksen erotukseksi, jolloin tehoreserviksi jää nimellislähdön ja enimmäislähdön erotus. On huomioitava, että mitattu taso on ajallinen keskiarvo, mikä tarkoittaa sitä, että äänilähetteen huiput ylittävät säännöllisesti mitatun keskitason. Tehoreservin arvo kertoo, kuinka kauas huippujen tasot voivat poiketa mitatusta nimellistasosta ennen äänen säröytymistä. Lähetteen huippujen ja keskiarvon välinen erotus on C-arvo. 
Nimellis-käsitteen käytössä on joitakin epäselvyyksiä, sillä sitä käytetään usein väärin tarkoittamaan keskimääräistä tai tyypillistä. Oikea määritelmä on tässä tapauksessa "suunnitellun mukainen". Vahvistamista käytetään muuttamaan äänilähetteen keskimääräinen taso suunniteltua vastaavaksi eli nimellistasolle. 
Standardit.
VU-mitat on suunniteltu kuvaamaan musiikkikappaleen havaittavaa äänekkyyttä, jota mitataan äänenvoimakkuuden yksiköissä. Koje on suunniteltu siten, että lähetteen paras laatu saavutetaan silloin, kun mittari ylittää nimellistason vain harvoin. Merkinnät ovat usein desibeleinä "VU":n asemesta, ja suositustaso määritellään kojeen käyttöohjeessa. Ammattilaisten tallenninten ja äänentoistolaitteiden nimellistaso on 0 VU eli +4 dBu. Kuluttajille myytävien laitteiden nimellistaso vaihtelee, mutta standardina on joissakin 0 VU = −10 dB. Kuluttaja- ja ammattilaislaitteiden ero johtuu suurempien virtalähteiden ja korkeampitasoisten äänilähtöjen kalliudesta. 
Lähestystekniikassa nimellistasoa kutsutaan sallituksi enimmäistasoksi, joka määritellään Euroopan yleisradiounionin standardeissa. Laitteissa käytetään VU-mittareiden sijaan huippuarvomittareita, joten lukemilla on eri merkitykset. 
"Mikrofonitaso" määritellään välillä arvoksi -60 dBV, mutta mikrofonien nimellistasot vaihtelevat laajasti.
Videojärjestelmien nimellistasot ovat 1 VP-P tahdistetuissa järjestelmissä, kuten kantataajuuskaistan komposiittivideossa ja 0,7 VP-P tahdistamattomissa järjestelmissä. Tulee huomioida, että nämä tasot on mitattu huippujen välillä, kun taas äänen nimellistasot ovat ajallisia keskiarvoja.
Dark &amp; Wild

Dark &amp; Wild on eteläkorealaisen poikabändin BTS:n esikoisalbumi, joka julkaistiin 19. elokuuta 2014.
The Shadow Self

The Shadow Self on Tarja Turusen viides studioalbumi, joka julkaistiin 5. elokuuta 2016. Se debytoi Suomen virallisen listan sijalla 13.
Petrobras Junior Team

Petrobras Junior Team on brasilialainen autourheilutalli, joka kilpaili Formula 3000 -sarjassa kausilla 1999–2002.
Otso Kautto

Panu Otso Juhana Kautto (s. 11. huhtikuuta 1962 Helsinki) on suomalainen kirjailija, ohjaaja ja teatterinjohtaja. Hänet valittiin Tampereen Työväen Teatterin johtajaksi vuoden 2019 alusta. Aiemmin hän on toiminut Teatteri Pienen Suomen johtajana vuosina 1991–1994, työskennellyt ohjaajakiinnityksellä Kouvolassa ja Kuopiossa sekä toiminut vakinaisena vierailijana Suomen Kansallisteatterissa. 
Kautto oli teatterikorkeakoulussa (1983–1987) Jouko Turkan oppilaita.
Entisenä maajoukkuetason kilpauimarina Kautto on yhdistänyt kilpaurheilun ja teatterin. Hän on kirjoittanut näytelmäkäsikirjoituksen "Valmentaja", joka kertoo kilpauinnin ja valmennuksen maailmasta. 
Kautto on ollut perustamassa kiertävää ammattiteatteri Quo Vadista. 
Näytelmäkäsikirjoitusten ohella Kautto on kirjoittanut romaanin "Matka Mundakaan" (2003), joka oli ilmestymisvuonnaan ehdolla Helsingin Sanomien kirjallisuuspalkinnon saajaksi.
Kautto on käsikirjoittanut ja kääntänyt useita näytelmiä. Hän on ohjannut noin 90 esitystä. Kautolla on työn alla väitöskirja rituaalin tajusta.
Dole Food Company

Dole plc (aiemmin Dole Food Company) on irlantilais-amerikkalainen maatalouden monikansallinen konglomeraatti, joka on maailman suurin hedelmien ja vihannesten tuottaja. Yritys tuottaa muiden muassa banaaneja, ananaksia ja viinirypäleitä. Dole plc:n tuotemerkki on Dole.
Historia.
Yhtiön historia alkaa Havaijilta, jossa perustettiin vuonna 1851 Castle &amp; Cooke -niminen yritys. 
Vuonna 1901 James Dole perusti yrityksen nimeltä Hawaiian Pineapple Company. Vuonna 1932 Castle &amp; Cooke osti 21 prosenttia Hawaiian Pineapple Companysta. Seuraavana vuonna yhtiö otti käyttöön Dole-brändin. Vuonna 1961 Castle &amp; Cooke ja Dole fuusioituivat ja jatkoivat Dole-nimellä. 
Vuonna 1998 Hurrikaani Mitch aiheutti liiketoiminnalle vaikeuksia.
Vuonna 2013 toimitusjohtaja David Murdock vei yrityksen pois pörssistä.
Vuonna 2021 Dole Food Company yhdistyi irlantilaisen Total Produce plc:n kanssa ja syntyi Dole plc.
Organisaatio.
Yhtiön pääkonttori on Irlannin Dublinissa.
Dole plc on vertikaalisesti integroitunut ja omistaa plantaaseja Väli-Amerikassa. Dole plc omistaa myös 19 laivaa. Ne muodostavat maailman suurimman lämpötilakontrolloidun laivaston.
Tuotteet.
Dole myy muun muassa ananaksia, banaaneja ja marjoja.
Valtakunta (Auroran albumi)

Valtakunta on suomalaisartisti Auroran toinen studioalbumi, joka julkaistiin 17. helmikuuta 2017. Se debytoi Suomen virallisen listan sijalla 17.
PSM Racing Line

PSM Racing Line on saksalainen autourheilutalli, joka kilpaili Formula 3000 -sarjassa kaudella 2002.
Den Blå Avis

Den Blå Avis on tanskalainen autourheilutalli, joka kilpaili Formula 3000 -sarjassa kausilla 1997–1998 ja 2003. Talli on kilpaillut myös Eurocup Formula Renault -sarjassa kaudet 2001–2002.
West Competition

West Competition on brittiläinen autourheilutalli, joka kilpaili Formula 3000 -sarjassa kausilla 1998–2000. Talli toimi McLarenin junioritallina.
Dallara F3 2019

Dallara F3 2019 on italialaisen Dallaran valmistama kilpa-auto, jolla kilpaillaan FIA Formula 3 Championship -sarjassa kaudesta 2019 lähtien. Ensimmäiset testikilometrit ajettiin Ranskan Magny-Coursin radalla lokakuussa 2018 ja auto julkistettiin virallisesti Abu Dhabissa saman vuoden marraskuussa. Autossa on avattava DRS-takasiipi ja kuljettajaa suojaava Halo-järjestelmä.
Theodor Knipovitš

Fjodor (Theodor) Mihailovitš Knipovitš (; 15. helmikuuta 1858 Viipuri – 28. joulukuuta 1918 Pietari) oli venäläinen virkamies, joka toimi Suomessa Vaasan läänin kuvernöörinä vuosina 1903–1906 ja Suomen kenraalikuvernöörin kanslian päällikkönä vuosina 1906–1909.
Knipovitš valmistui juristiksi Pietarin yliopistosta. Hän aloitti virkauransa Venäjän hallitsevassa senaatissa vuonna 1885 ja työskenteli myöhemmin Venäjän oikeuslaitoksessa. Vuosina 1899–1903 hän oli eri viroissa Irkutskin piirioikeudessa, jonkin aikaa sen puheenjohtajanakin. Knipovitš nimitettiin Vaasan läänin kuvernööriksi helmikuussa 1903. Tämän mahdollisti osana yhtenäistämispolitiikkaa vuonna 1902 annettu asetus, jonka nojalla suomalaisiin virkoihin sai nimittää myös venäläisiä. Knipovitš pyysi eroa virastaan suurlakon ja marraskuun manifestin julkaisemisen jälkeen marraskuussa 1905. Hän siirtyi vuodenvaihteessa kenraalikuvernöörinkanslian v.t. päälliköksi ja sai nimityksen vakituiseksi päälliköksi heinäkuussa 1906. Hän sai samana vuonna todellisen valtioneuvoksen arvonimen.
Venäjän oikeistopiirien arvostelema Knipovitš joutui eroamaan kansliapäällikön virasta marraskuussa 1909 samassa yhteydessä kun F. A. Seyn tuli uudeksi kenraalikuvernööriksi Vladimir Böckmannin tilalle. Knipovitšille myönnettiin eron yhteydessä 15 000 Suomen markan vuotuinen eläke. Viipurin hovioikeuden jäsenten vuoden 1913 oikeudenkäynnin aikana Knipovitš toimi hovioikeuden presidentti Anton Karl Otto Malinin asianajajana ja sai järjestettyä tälle ainoana syytettynä vapauttavan tuomion. Knipovitš valittiin vuonna 1916 Pietarin kaupunginhallituksen jäseneksi. Hän kuoli pietarilaisessa sairaalassa joulukuussa 1918.
Theodor Knipovitšin veli oli tunnettu meritieteilijä Nikolai Knipovitš.
Tuloisela

Tuloisela on suomalainen sukunimi seuraavilla henkilöillä:
Civil Aeronautics Administration (Taiwan)

Civil Aeronautics Administration (CAA, 民用航空局) on Taiwanin kansallinen ilmailuviranomainen. CAA säätelee ja valvoo lentoturvallisuutta. CAA myös ylläpitää maassa 16 lentokenttää.
Hyvä päivä

Hyvä päivä on Samae Koskisen neljäs albumi, joka julkaistiin 22. maaliskuuta 2013. Se debytoi Suomen virallisen listan sijalla 24. 
Samae kertoo saaneensa inspiraatiota biiseihin hänen ja Antti Nylénin välisistä keskusteluista ja hänellä on ollut tarve tehdä biisejä täydellisistä päivistä.
Samae on pääasiallisesti tuottanut levyn kokonaan itse mutta Jukka Immonen oli avustavana tuottajana sekä neuvonantajana ja toimi myös A&amp;R-henkilönä. Lisäksi Jori Hulkkonen tuotti Olit kaikki-kappaleen jolla hän myös vieraili vastaen syntetisaattori- ja rumpukoneraidoista.
Teka (yritys)

Oy Teka Ab oli suomalainen Riihimäellä vuosina 1910–1970 toiminut teknokemian alan teollisuusyritys.
Yrityksen toiminta alkoi jo 1907 Forssassa toiminimellä "Teknokemiallinen Tehdas Helios F. J. Niemelä", perustaja oli Frans Jaakko Niemelä (1881–1960). Vuonna 1910 tämä yritys siirtyi Riihimäelle jossa sillä oli tehdas Koulukadun ja Hämeenkadun kulmassa. Vuonna 1912 yrityksessä oli 20 työntekijää ja valmistusohjelmaan kuuluivat muun muassa hieno- ja pesusaippuat, kesakkovoiteet, Illodin-suuvesi, hyönteis- ja rotanmyrkyt, eau de cologne, kenkärasva, suksivoide ynnä muut teknokemian tuotteet. Vuonna 1913 valmistui uusi saippuatehdas.
Vuonna 1915 perustettiin osakeyhtiö "Teknokemiallinen Tehdas Helios Oy", joka osti toiminimen koneet, varastot ja saatavat. Yhtiön nimeksi muuttui 1920 "Osakeyhtiö Teka Aktiebolag". Yrityksen perustanut F. J. Niemelä oli toimitusjohtajana ja hallituksen jäsenenä vuoteen 1920 saakka. 1920-luvulla tehdas valmisti muun muassa Ilona-kauneusaippuaa, Nobless-kenkävoidetta, Läkerol-pastilleja ja Samarin-hedelmäsuolaa.
22. elokuuta 1928 tapahtuneessa tulipalossa tuhoutuivat Tekan tehdasrakennukset kotelotehdasta lukuun ottamatta sekä rakennuksissa olleet koneet, irtaimisto, valmisteet ja raaka-aineet. Tuli tuhosi myös kadun toisella puolella sijainneen kolmikerroksisen puisen Paappalan asuin- ja liikerakennuksen ullkorakennuksineen ja vaurioitti Riihimäen yhteiskoulun koulutaloa. Tekalle aiheutui tulipalosta 4,5 miljonan markan vahingot ja palon kokonaisvahingot olivat noin 6 miljoonaa markkaa. Tehdas rakennettiin palon jälkeen uudelleen. 
Vuonna 1928 viipurilainen Havin Oy osti Tekan, joka jatkoi toimintaansa Havin tytäryhtiönä. Talvisodan aikana 1940 Havin Oy:n tuotanto siirrettiin Viipurista Tekan tehdasalueelle Riihimäelle. Vuonna 1970 Teka Oy fuusioitiin Havin Oy:hyn. Samana vuonna valmistui uusi teknokemian tehdas Herajoelle ja vuonna 1973 Koulunkadun tehdaskiinteistöt ja työväenasunnot purettiin. Vuonna 1997 saksalainen Henkel osti Havin Oy:n ja lopetti valmistustoiminnan Riihimäellä.
Kuuluuko, kuuntelen

Kuuluuko, kuuntelen on Samae Koskisen kolmas albumi, joka julkaistiin 16. maaliskuuta 2011. Se debytoi Suomen virallisen listan sijalla 31.
Tällä levyllä Samae debytoi sanoittajana kun edellisellä levyllä hän teki sanoituksia Kauko Röyhkän kanssa. Jarkko Martikainen toimi levyllä ”tekstituottajana”, eli hän kannusti Samaeta kokeilemaan laulutekstien tekemistä itse ja antoi kommentteja. Lisäksi Samae kokeili tuottaa levyn itse.
Levyn Deluxe-versio sisältää myös kappaleiden demoversiot.